Case ID: 1136037
Sentence 5: Bu zaman kredit təşkilatları və ya bank əməliyyatlarını aparan şəxslər tərəfindən bank hesablarında dondurulmuş vəsaitdən artıq olan pul vəsaitinə dair hesabdan məxaric edilməsini nəzərdə tutan vergi ödəyicisinin ödəmə tapşırıqları icra edilir.Həmin Məcəllənin 65.2.1-ci maddəsinə əsasən vergi orqanı bu maddədə göstərilən hallarda vergilər, faizlər və maliyyə sanksiyaları üzrə borcların vergi ödəyicisinin milli və ya xarici valyutada cari və ya digər hesablarından dövlət büdcəsinə alınması haqqında kredit təşkilatına və ya bank əməliyyatları aparan şəxsə icra (ödəniş) sənədi olan sərəncam verir.Sadalanan maddələrin məzmunundan göründüyü kimi, qanunvericilikdə vergi orqanı tərəfindən kredit təşkilatına və ya bank əməliyyatları aparan şəxsə icra sənədi kimi verilən sərəncamın iki növünü fərqləndirmişdir: 1) borc məbləğinin 105 faizi həcmində pul vəsaitinin məxaric əməliyyatları üzrə dondurulması haqqında sərəncam, 2) borc məbləğinin dövlət büdcəsinə alınması haqqında sərəncam.